Midt- og Vestsjællands Politi modtog lørdag morgen en anmeldelse om voldtægt af en 18-årig kvinde fra Ringsted, der omkring kl. ca. 02.00 natten mellem fredag og lørdag var gået ad Skovbogade forbi politistationen i Roskilde og videre ad en sti ved arresten, Jernbanegade 21, Roskilde.

Det skriver Midt- og Vestsjællands Politi i en pressemeddelse.

En mand greb fat i hende bagfra ud for arresten, tvang hende ned på jorden og forbød sig seksuelt på kvinden.

Kvinden fik sig noget af et chok, og det har derfor ikke været muligt for hende at beskrive gerningsmanden, ligesom hun ikke har set vidner i området ved politistationen og arresten.

Derfor efterlyser politiet nu vidner, der har været i området natten til lørdag.

Offeret beskrives som en 18-årig kvinde af anden etnisk oprindelse end dansk, og hun var iført en grå trøje og mørke bukser med huller ved knæene.

Henvendelser i sagen gives til Midt- og Vestsjællands Politi på tlf. 46 35 14 48 eller til nærmeste politi via tlf. 114.